

**ŠILALĖS RAJONO SAVIVALDYBĖS ADMINISTRACIJOS**

**DIREKTORIUS**

**ĮSAKYMAS**

**DĖL ŠILALĖS RAJONO SAVIVALDYBĖS ADMINISTRACIJOS DIREKTORIAUS 2021 M. RUGSĖJO 9 D. ĮSAKYMO NR. DĮS-127 „DĖL ASMENINĖS PAGALBOS POREIKIO NUSTATYMO IR ASMENINĖS PAGALBOS TEIKIMO ŠILALĖS RAJONO SAVIVALDYBĖJE BEI MOKĖJIMO UŽ ASMENINĘ PAGALBĄ ŠILALĖS RAJONO SAVIVALDYBĖJE TVARKOS APRAŠŲ PATVIRTINIMO“ PAKEITIMO**

2022 m. liepos 12 d. Nr. DĮS-84

Šilalė

Vadovaudamasis Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 punktu, atsižvelgdamas į Šilalės rajono socialinių paslaugų namų 2022 m. liepos 1 d. raštą Nr. S18-958 (4.4.) „Dėl informacijos pateikimo“:

1. P a k e i č i u Asmeninės pagalbos poreikio nustatymo ir asmeninės pagalbos teikimo Šilalės rajono savivaldybėje tvarkos aprašą, patvirtintą Šilalės rajono savivaldybės administracijos direktoriaus 2021 m. rugsėjo 9 d. įsakymu Nr. DĮS-127 „Dėl Asmeninės pagalbos poreikio nustatymo ir asmeninės pagalbos teikimo Šilalės rajono savivaldybėje bei Mokėjimo už asmeninę pagalbą Šilalės rajono savivaldybėje tvarkos aprašų patvirtinimo“:

1.1. Papildau 18.1 papunkčiu:

„18.1. Jei Paslaugų namai neturi galimybių teikti paslaugos, t. y. nėra laisvų Teikėjų arba neturi finansinių galimybių apmokėti pasiūlytam asmens poreikius atitinkančiam asmeniniam asistentui, asmuo gali būti įrašomas į eilę gauti asmeninę pagalbą. Eilė sudaroma pagal Sprendimo datą (kai yra keli tos pačios datos Sprendimai – pagal asmens Prašymo-paraiškos pateikimo datą).“;

1.2. Papildau 18.2 papunkčiu:

„18.2. Atsiradus galimybei teikti asmeninės pagalbos paslaugą, Paslaugų namai susisiekia su pirmu eilėje laukiančiu asmeniu informuodami jį apie tai telefonu, raštu arelektroninio ryšiopriemonėmis. Asmuo per 3 darbo dienas turi pranešti savo sprendimą priimti (nepriimti) asmeninio asistento paslaugą. Gavus asmens sutikimą, per 5 darbo dienas su asmeniu ir Paslaugų namais pasirašoma Sutartis. Gavus asmens atsisakymą, jis yra išbraukiamas iš eilės, o asmeninės pagalbos paslauga pasiūloma toliau eilėje laukiančiam asmeniui.“

2. N u s t a t a u, kad šis įsakymas įsigalioja nuo 2022 m. liepos 15 d.

3. P a v e d u šį įsakymą paskelbti Šilalės rajono savivaldybės interneto svetainėje www.silale.lt ir Teisės aktų registre.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo įteikimo suinteresuotam asmeniui dienos.

Administracijos direktorius  Gedeminas Sungaila